0268.xml
پی سی بی گورننگ بورڈ کا اجلاس اکتوبر کے تیسرے ہفتے منعقد ہوگا
لاہور۔14 اکتوبر ( اے پی پی )پاکستان کرکٹ بورڈ (پی سی بی ) کے اہم معاملات پر غو ر کرنے کے لئے پی سی بی گورننگ بورڈ کا اجلاس اکتوبر کے تیسرے ہفتے منعقد ہوگا۔ اجلاس میں پی سی بی کے چیئرمین شہر یار خان دورہ بھارت، سری لنکا، بنگلہ دیش کے حکام سے ہونے والی ملاقات کے نتائج سے گورننگ بورڈ کو آگاہ کریں گے ۔اجلاس میں ورلڈ کپ کے معاملات بھی زیر بحث آئیں گے ۔
APP
14.10.14
0268p.xml
گورننگ بورڈ اجلاس،کپتانی کا معاملہ زیرغور آئیگا ورلڈ کپ میں مصباح کی عدم دستیابی پر ممکنہ صورتحال پر ارکان کی رائے جانی جائے گی،ذرائع
کراچی (اسپورٹس ڈیسک)آسٹریلیا کیخلاف تیسرے ون ڈے میں مصباح الحق کے آرام اور شاہد آفریدی کے قیادت کرنے کے بعد بیانات نے بورڈ کو آنئدہ ورلڈ کپ میں قومی ٹیم کی قیادت کے حوالے سے فکرمند کر دیا ہے،اس معاملے پر غور آئندہ ہفتے پی سی بی کیگورننگ بورڈ اجلاس میں متوقع ہے،بورڈ ذرائع کے مطابق چےئر مین شہریار خان نے اس تمام صورتحال پر آئندہ ہفتے گورننگ بورڈ کا اجلاس طلب کر لیا ہے ،اگرچہ پیر کو انھوں نے پریس کانفرنس میں ایک مرتبہ پھر مصباح کو ہی ورلڈ کپ تک قومی ٹیم کا کپتان برقرار رکھنے کا اعادہ کیا ہے تاہم گزشتہ دنوں ابو ظہبی میں میڈیا سے گفتگو مین خود انھوں نے بھی اشارہ دیا تھا کہ مصباح کی خراب فارم کے پیش نظر ان کی عدم دستیابی پر بورڈ دیگر آپشنز پر غور کر رہا ہے،خبر رساں ایجنسی نے ذرائع کے حوالے سے کہا ہے کہ آ سٹریلیا کیخلاف دبئی اور ابو ضہی میں دو ٹیسٹ میچز کی سیریز کا چیلنج درپیش ہے ،ون ڈے سیریز میں یکسر ناکامی کے بعد گرین شرٹس کییلے طویل دورانیے کے مقابلے بہت اہمیت اختیار کر گئے ہیں،ذرائع کے مطابق بورڈ چئیرمین ورڈکپ میں مصباح کی عدم دستیابی کی صورت میں دیگر ممبران کی رائے بھی جا ننا چاہتے ہیں،اس کے اعلاوہ آفریدی کی جانب سے ورلڈ کپ میں قیادت کیلیے تیاری کے بیان پر بھی غور کیا جا ئیگا،پی سی بی کے نئے آئین کے تحت بورڈ آف گورنر ز کی رائے قیادت کے تقرر میں انتہائی اہمیت کی حامل ہو گیا۔
express
15.10.14